2. ลักษณะการประกอบธุรกิจ

1.  ประวัติความเป็นมา

บริษัท ฟอร์ท คอร์ปอเรชั่น จำกัด (มหาชน) ก่อตั้งขึ้นในปี 2532 ภายใต้ชื่อบริษัท จีเนียส
คอมมูนิเคชั่น ซีสเต็ม จำกัด ด้วยทุนจดทะเบียนเริ่มแรก 1.0 ล้านบาท เพื่อดำเนินธุรกิจ ค้นคว้า
วิจัย และผลิตตู้สาขาโทรศัพท์ภายใต้เครื่องหมายการค้า FORTH
และดำเนินธุรกิจเกี่ยวกับการผลิตและประกอบแผงวงจรและอุปกรณ์อิเล็กทรอนิกส์
ต่อมาได้มีการเพิ่มทุนตลอดจนขยายสายธุรกิจเพิ่มเติมในธุรกิจที่เกี่ยวเนื่องกันกับธุรกิจอิเล็กทรอนิกส์จนถึงปี
2548 ได้จดทะเบียนแปรสภาพเป็นบริษัทมหาชน และเปลี่ยนชื่อเป็นบริษัท ฟอร์ท คอร์ปอเรชั่น จำกัด
(มหาชน) โดยมีรายละเอียด ดังนี้

  ------ ----------------------------------------------------------------------------
  ปี 2530 กลุ่มอมตานนท์และนายพูนศักดิ์ ศิริพงศ์ปรีดาเริ่มก่อตั้งบริษัท อีเลคทรอนิคส์ ซอร์ซ จำกัด (“ES”)
         ซึ่งเป็นธุรกิจเริ่มแรกของบริษัท เพื่อดำเนินธุรกิจจำหน่ายชิ้นส่วนอิเล็กทรอนิกส์

  ปี 2532 กลุ่มอมตานนท์ก่อตั้งบริษัท จีเนียส คอมมูนิเคชั่น ซีสเต็ม จำกัด
         เพื่อดำเนินธุรกิจผลิตและจำหน่ายตู้สาขาโทรศัพท์ภายใต้เครื่องหมายการค้า FORTH ตั้งอยู่เลขที่
         280,282,284 ถนนพหลโยธิน แขวงสามเสนใน เขตพญาไท กรุงเทพมหานคร
         เพื่อใช้เป็นสำนักงานและเป็นสถานที่ผลิตสินค้าของบริษัท

  ปี 2538 บริษัทซื้อที่ดินและสร้างโรงงานที่ Factory Land ถ.พุทธมณฑลสาย 5 จังหวัดนครปฐม
         พร้อมทั้งย้ายฐานการผลิตไปที่โรงงานดังกล่าวเพื่อขยายกำลังการผลิต
         และผลิตและประกอบแผงวงจรและอุปกรณ์อิเล็กทรอนิกส์

  ปี 2539 บริษัทเพิ่มทุนจดทะเบียนเป็น 20.0 ล้านบาท แบ่งเป็นหุ้นสามัญจำนวน 200,000 หุ้น มูลค่าที่ตราไว้หุ้นละ
         100 บาท เพื่อซื้อเครื่องจักรขยายกำลังการผลิต

  ปี 2540 บริษัทเพิ่มทุนจดทะเบียนเป็น 150.0 ล้านบาท แบ่งเป็นหุ้นสามัญจำนวน 1,500,000 หุ้น
         มูลค่าที่ตราไว้หุ้นละ 100 บาท เพื่อซื้อที่ดินสำหรับเป็นที่ตั้งโรงงานใหม่จำนวน 5 ไร่ ตั้งอยู่เลขที่ 77 หมู่
         11 ถ.พุทธมณฑลสาย 5 จังหวัดนครปฐม และซื้อเครื่องจักรขยายกำลังการผลิต

  ปี 2541 บริษัทเพิ่มทุนจดทะเบียนเป็น 180.0 ล้านบาท แบ่งเป็นหุ้นสามัญจำนวน 1,800,000 หุ้น
         มูลค่าที่ตราไว้หุ้นละ 100 บาท
         เพื่อซื้อเครื่องจักรขยายกำลังการผลิตรองรับลูกค้าจากประเทศญี่ปุ่นที่ย้ายฐานการผลิตมาในประเทศไทย

  ปี 2542 บริษัทเพิ่มทุนจดทะเบียนเป็น 330.0 ล้านบาท แบ่งเป็นหุ้นสามัญจำนวน 3,300,000 หุ้น
         มูลค่าที่ตราไว้หุ้นละ 100 บาท เพื่อซื้อที่ดินเพิ่มเติมจำนวน 5 ไร่ (มีพื้นที่ติดกับที่ดินที่บริษัทซื้อในปี 2540)
         เพื่อสร้างโรงงาน และซื้อเครื่องจักรขยายกำลังการผลิต

  ปี 2543 บริษัทย้ายฐานการผลิตไปยังโรงงานแห่งใหม่ที่ ถ.พุทธมณฑลสาย 5 จังหวัดนครปฐม

  ปี 2545 เดือนพฤศจิกายน บริษัทได้รับการรับรองมาตรฐาน ISO 9001 : 2000 จากสถาบันรับรองมาตรฐาน
         SGS (Thailand) Limited System & Services Certification
         ในด้านระบบการจัดการด้านคุณภาพ สำหรับการผลิต Print Circuit Board Assembly : PCBA
         และการวิจัยและพัฒนาผลิตภัณฑ์ตู้สาขาโทรศัพท์ (Private Automatic Branch Exchange: PABX)
         ผลิตภัณฑ์ควบคุมการประจุและแปลงกระแสไฟฟ้า (Inverter Charger)
         โทรศัพท์และอุปกรณ์อิเล็กทรอนิกส์ต่างๆ

         บริษัทได้รับบัตรส่งเสริมการลงทุนจาก BOI สำหรับภาษีนำเข้าของวัตถุดิบที่นำมาใช้ในกิจการผลิต PCBA,
         PABX, อุปกรณ์โทรศัพท์ ชิ้นส่วนหรืออุปกรณ์ที่ใช้กับเครื่องใช้ไฟฟ้า ผลิตภัณฑ์อิเล็กทรอนิกส์
         และผลิตภัณฑ์อิเล็กทรอนิกส์สำเร็จรูป (รายละเอียดเพิ่มเติมในสิทธิประโยชน์จากบัตรส่งเสริมการลงทุน
         ส่วนที่ 2 ข้อ 3.1.8)

         นายพงษ์ชัย อมตานนท์ นางมาทินี วันดีภิรมย์ และนายบุญญา ตันติพานิชพันธ์ ร่วมกันก่อตั้งบริษัท จีเนียส
         ทราฟฟิค ซีสเต็ม จำกัด (“GTS”) เพื่อดำเนินธุรกิจค้นคว้า วิจัย พัฒนา จำหน่าย และรับเหมาติดตั้ง
         ระบบสัญญาณไฟจราจร และป้ายโฆษณาอิเล็กทรอนิกส์

  ปี 2546 GTS ได้รับอนุมัติจดทะเบียนผลิตภัณฑ์ ได้แก่ เครื่องนับเวลาถอยหลังชนิด Light Emitting Diodes
         (“LED”) สำหรับการจราจร โคมสัญญาณไฟจราจรชนิด LED และตู้ควบคุมสัญญาณไฟจราจร
         จากสำนักงานมาตรฐานผลิตภัณฑ์อุตสาหกรรม

  ปี 2547 บริษัท ร่วมกับผู้บริหาร และผู้ถือหุ้นอื่น ก่อตั้งบริษัท จีเนียส อิเลคทรอนิค มิเตอร์ จำกัด (“GEM”)
         ด้วยทุนจดทะเบียน 5 ล้านบาท โดยบริษัทถือหุ้นในสัดส่วนร้อยละ 40 ของทุนจดทะเบียน
         และผู้บริหารของบริษัท ซึ่งประกอบด้วยนายพงษ์ชัย อมตานนท์ นางรังษี เลิศไตรภิญโญ และนายบุญญา
         ตันติพานิชพันธ์ ถือหุ้นรวมในสัดส่วนร้อยละ 5 ของทุนจดทะเบียน และผู้ถือหุ้นอื่นได้แก่ นายจำเริญ
         เจริญพัฒนาสถิต นายณัฐวุฒิ เทพหัสดิน ณ อยุธยา นายศราวุธ เพียรพิทักษ์ ถือหุ้นรวมกันในสัดส่วนร้อยละ
         55 เพื่อดำเนินธุรกิจผลิตและจำหน่ายมิเตอร์ไฟฟ้าระบบอิเล็กทรอนิกส์

         GEM ได้รับบัตรส่งเสริมการลงทุนจาก BOI
         ในกิจการผลิตผลิตภัณฑ์จากการออกแบบทางอิเล็กทรอนิกส์ในลักษณะการออกแบบผลิตภัณฑ์ต้นแบบ
         (“PROTOTYPE DESIGN”) (รายละเอียดเพิ่มเติมในการประกอบธุรกิจของแต่ละสายผลิตภัณฑ์ส่วนที่ 2
         ข้อ 3)

         เดือนกันยายน บริษัทปรับโครงสร้างทางธุรกิจโดยเพิ่มทุนจดทะเบียนเป็น 386.1 ล้านบาท
         จากการออกหุ้นสามัญใหม่เพิ่มทุนจำนวน 561,000 หุ้น มูลค่าที่ตราไว้หุ้นละ 100 บาท
         โดยชำระเงินค่าหุ้นสามัญเพิ่มทุนจำนวน 679 หุ้น ที่ราคาหุ้นละ 100 บาท
         และหุ้นสามัญเพิ่มทุนส่วนที่เหลือชำระค่าหุ้นโดยการแลกกับหุ้นสามัญทั้งหมดจากผู้ถือหุ้นเดิมของ ES และ
         GTS ที่ราคาตามมูลค่าทางบัญชี ณ 31 ธันวาคม 2546 หลังจากหักเงินปันผลให้ผู้ถือหุ้นเดิม
         ตามผลประกอบการของปี 2546 และจ่ายเงินปันผลแล้วในปี 2547 โดยมีสัดส่วนการแลกหุ้นดังนี้
         หุ้นสามัญเพิ่มทุนของบริษัทจำนวน 549,758 หุ้น แลกกับหุ้นของผู้ถือหุ้นเดิมของ ES จำนวน 499,994
         หุ้นด้วยอัตราส่วน 1.099 : 1 หุ้นและ หุ้นสามัญเพิ่มทุนของบริษัทจำนวน 10,563 หุ้น
         แลกกับหุ้นของผู้ถือหุ้นเดิมของ GTS จำนวน 9,994 หุ้นด้วยสัดส่วน 1.057 : 1 ดังนั้น
         บริษัทจึงได้เข้าถือหุ้นของ GTS และ ES ในสัดส่วนร้อยละ 100
  ------ ----------------------------------------------------------------------------

ภาพก่อนปรับโครงสร้างกลุ่มบริษัทก่อน 30 กันยายน 2547

ก่อนการปรับโครงสร้างของกลุ่มบริษัทในเดือนกันยายน 2547
บริษัทดำเนินธุรกิจโดยผู้ถือหุ้นกลุ่มเดียวกันเข้าถือหุ้นในแต่ละบริษัทจะมีเพียงแต่บริษัทเท่านั้นที่เข้าไปถือหุ้นในบริษัท
จีเนียส อิเลคทรอนิค มิเตอร์ จำกัด เป็นบริษัทร่วมเพียง 1 แห่ง

ภาพหลังปรับโครงสร้างกลุ่มบริษัทหลัง 30 กันยายน 2547

หมายเหตุ * ในปี 2548 บริษัทเข้าลงทุนเพิ่มเติมใน GEM
โดยซื้อหุ้นจากผู้ถือหุ้นเดิมซึ่งเป็นผู้บริหารของบริษัท ทำให้สัดส่วนการถือหุ้นเพิ่มเป็นร้อยละ 45

+-------+--------------------------------------------------------------+
| ปี     | GTS ได้รับบัตรส่งเสริมการลงทุนจาก BOI                              |
| 2548  | ในกิจการผลิตผลิตภัณฑ์จากการออกแบบทางอิเล็กทรอนิกส์ในลักษณะ PROTOTYPE   |
|       | DESIGN (รายละเอียดเพิ่มเติมในสิทธิประโยชน์จากบัตรส่งเสริมการลงทุน ส่วนที่  |
|       | 2 ข้อ 3.1.8)                                                  |
+-------+--------------------------------------------------------------+
|       | บริษัททำข้อตกลงร่วมกับ GTS โดยบริษัทถือหุ้นร่วมกับ GTS ในสัดส่วนร้อยละ 20:  |
|       | 80 เพื่อก่อตั้งกิจการร่วมค้า Genius (JV Genius)                      |
|       | โดยได้รับสิทธิจากกรุงเทพมหานคร ในการติดตั้งป้ายจราจรอัจฉริยะ            |
|       | พร้อมการดูแลรักษา จำนวน 40 จุด พร้อมศูนย์ควบคุมเครือข่าย               |
|       | และดำเ                                                       |
|       | นินธุรกิจจัดเก็บผลประโยชน์ด้านการโฆษณาในงานสัมปทานติดตั้งป้ายจราจรอัจฉริยะ |
|       | ของ กรุงเทพมหานคร                                             |
+-------+--------------------------------------------------------------+
|       | บริษัทเข้าลงทุนเพิ่มเติมใน GEM โดยซื้อหุ้นจากผู้ถือหุ้นเดิมซึ่งเป็นผู้บริหารของบริษัท |
|       | จำนวน 24,999 หุ้น ในราคาตามมูลค่าที่ตราไว้หุ้นละ 10 บาท               |
|       | คิดเป็นมูลค่ารวมทั้งสิ้น 249,990 บาท ทำให้บริษัทมีสัดส่วนการถือหุ้นใน GEM     |
|       | เพิ่มขึ้นเป็นร้อยละ 45 ทั้งนี้ ผลิตภัณฑ์มิเตอร์ไฟฟ้าระบบอิเล็กทรอนิกส์ ของ GEM   |
|       | ได้ผ่านการทดสอบมาตรฐานสินค้า IEC 62053-21 และ IEC 62052-11       |
|       | จากสถาบัน Parkside Laboratory ประเทศนิวซีแลนด์                   |
|       | โดยได้มีการเพิ่มทุนเพื่อลงทุนและเป็นทุนหมุนเวียน จนถึงปัจจุบันมีทุนจดทะเบียน 25 |
|       | ล้านบาท                                                       |
+-------+--------------------------------------------------------------+
|       | บริษัท ร่วมกับนายมนตรี วรรณา นายศราวุธ เพียรพิทักษ์ นายณัฐวุฒิ เทพหัสดิน ณ  |
|       | อยุธยา และนายชาญเรือง เหลือนิมิตมาศ ก่อตั้งบริษัท ฟอร์ท แทร็คกิ้ง ซีสเต็ม    |
|       | จำกัด (“FTS”) ด้วยทุนจดทะเบียน 10 ล้านบาท โดยบริษัทถือหุ้นในสัดส่วนร้อยละ |
|       | 34 ของทุนจดทะเบียน และนายมนตรี วรรณา นายศราวุธ เพียรพิทักษ์ นายณัฐวุฒิ  |
|       | เทพหัสดิน ณ อยุธยา และนายชาญเรือง เหลือนิมิตมาศ                     |
|       | ถือหุ้นรวมกันในสัดส่วนร้อยละ 66 เพื่อดำเนินธุรกิจเป็นผู้วิจัย                 |
|       | ค้นคว้าเทคโนโลยีและจำหน่ายอุปกรณ์รับส่งข้อมูลผ่านดาวเทียมติดยานพาหนะ      |
|       | (“Vehicle Tracking System”)                                  |
+-------+--------------------------------------------------------------+
|       | บริษัทย้ายที่ตั้งสำนักงานใหญ่ มาอยู่ที่ 226/12,13 และ 16 ถนนพหลโยธิน       |
|       | แขวงสามเสนใน เขตพญาไท กรุงเทพมหานคร                           |
|       | พร้อมทั้งจดทะเบียนแปรสภาพเป็นบริษัทมหาชน และเปลี่ยนชื่อเป็น บริษัท ฟอร์ท    |
|       | คอร์ปอเรชั่น จำกัด (มหาชน) โดยเปลี่ยนแปลงมูลค่าหุ้นที่ตราไว้จากหุ้นละ 100   |
|       | บาทเป็นหุ้นละ 1 บาท                                             |
+-------+--------------------------------------------------------------+
|       | บริษัทเพิ่มทุนจดทะเบียนจาก 386.1 ล้านบาทเป็น 515 ล้านบาท              |
|       | โดยการออกหุ้นสามัญเพิ่มทุนจำนวน 128.9 ล้านหุ้น มูลค่าที่ตราไว้หุ้นละ 1 บาท   |
|       | เพื่อเสนอขายต่อประชาชนทั่วไปในคราวเดียวหรือต่างคราวกัน                |
|       | และดำเนินการขออนุญาตเข้าจดทะเบียนในตลาดหลักทรัพย์แห่งประเทศไทย       |
+-------+--------------------------------------------------------------+
| ปี     | เดือนเมษายน                                                   |
| 2549  | ที่ประชุมสามัญผู้ถือหุ้นมีมติเปลี่ยนแปลงลดจำนวนหุ้นที่จะเสนอขายต่อประชาชน จาก  |
|       | 128.9 ล้านหุ้นเหลือ 93.9 ล้านหุ้น สำหรับทุนส่วนที่เหลือ                   |
|       | บริษัทยังไม่มีนโยบายในการเพิ่มทุนเรียกชำระ                            |
|       |                                                              |
|       | เดือนกันยายน บริษัท                                              |
|       | ได้รับอนุญ                                                      |
|       | าตให้เป็นหลักทรัพย์จดทะเบียนเข้าทำการซื้อขายในตลาดหลักทรัพย์แห่งประเทศไทย |
|       |                                                              |
|       | ณ 31 ธันวาคม 2549 บริษัทมีทุนจดทะเบียนจำนวน 515 ล้านบาท             |
|       | แบ่งเป็นหุ้นสามัญจำนวน 515 ล้านหุ้น โดยเป็นหุ้นสามัญที่ออกและเรียกชำระแล้ว   |
|       | 480 ล้านบาท คิดเป็นหุ้นสามัญจำนวน 480 ล้านหุ้น                        |
+-------+--------------------------------------------------------------+

2.  ภาพรวมการประกอบธุรกิจของบริษัท บริษัทย่อยและบริษัทร่วม

บริษัท ฟอร์ท คอร์ปอเรชั่น จำกัด (มหาชน) (“FORTH”) ประกอบธุรกิจ
ผลิตและจำหน่ายอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า
“FORTH” และ ผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า เป็นต้น

กลุ่มบริษัทมีบริษัทย่อย บริษัทร่วม กิจการร่วมค้า และกิจการค้าร่วม ดังนี้

บริษัทย่อย จำนวน 3 บริษัท คือ

1) บริษัท อีเลคทรอนิคส์ ซอร์ซ จำกัด (“ES”) ดำเนินธุรกิจจำหน่ายชิ้นส่วนอิเล็กทรอนิกส์

2) บริษัท จีเนียส ทราฟฟิค ซีสเต็ม จำกัด (“GTS”) ดำเนินธุรกิจผลิต จำหน่าย
และรับเหมาติดตั้งระบบสัญญาณไฟจราจรครบวงจร และป้ายอิเล็กทรอนิกส์

3) กิจการร่วมค้า Genius ได้รับสิทธิจากกรุงเทพมหานคร ในการติดตั้งป้ายจราจรอัจฉริยะ
พร้อมการดูแลรักษา จำนวน 40 จุด พร้อมศูนย์ควบคุมเครือข่าย
และดำเนินธุรกิจจัดเก็บผลประโยชน์ด้านการโฆษณาในงานสัมปทานติดตั้งป้ายจราจรอัจฉริยะ ของ
กรุงเทพมหานคร

บริษัทร่วม จำนวน 2 บริษัท คือ

1) บริษัท จีเนียส อิเลคทรอนิค มิเตอร์ จำกัด (“GEM”)
ดำเนินธุรกิจผลิตมิเตอร์ไฟฟ้าระบบอิเล็กทรอนิกส์

2) บริษัท ฟอร์ท แทร็คกิ้ง ซีสเต็ม จำกัด (“FTS”)
ดำเนินธุรกิจผลิตอุปกรณ์รับส่งข้อมูลผ่านดาวเทียมติดยานพาหนะ

กิจการร่วมค้า จำนวน 3 กิจการ คือ

1) กิจการร่วมค้า บริษัท จีเนียส ทราฟฟิค แอนด์ เซอร์วิส อินเตอร์คอล จำกัด
ดำเนินธุรกิจปรับปรุงติดตั้งสัญญาณไฟจราจร ในเทศบาลนครตรัง

2) กิจการร่วมค้า เค.เอ็น.วี. จี. เซอร์วิส
ดำเนินธุรกิจรับเหมาติดตั้งปรับปรุงไฟสัญญาณจราจรระบบ SCATS จำนวน 7 ทางแยก
ในเทศบาลนครพิษณุโลก เป็นต้น

3) กิจการร่วมค้า จีเนียส ทราฟฟิค - เซอร์วิส อินเตอร์คอล
ดำเนินธุรกิจปรับปรุงติดตั้งสัญญาณไฟจราจร ในเทศบาลภูเก็ต

กิจการค้าร่วม จำนวน 1 กิจการ คือ

1) กิจการค้าร่วม FORTH CONSORTIUM ซึ่งประกอบด้วย บริษัท บริษัท ที ไอ เอส คอนซัลแตนส์
จำกัด และบริษัท ไพรม์ลิ้งค์ จำกัด ซึ่งทั้ง 2 บริษัทไม่มีส่วนเกี่ยวข้องกับบริษัท โดยกิจการค้าร่วม
FORTH CONSORTIUM
ดำเนินธุรกิจรับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
ให้กับการไฟฟ้านครหลวง

โครงสร้างการถือหุ้นของบริษัท บริษัทย่อย บริษัทร่วม กิจการร่วมค้า และกิจการค้าร่วม

[]

กลุ่มบริษัท ฟอร์ท คอร์ปอเรชั่น มีลักษณะการดำเนินธุรกิจที่สนับสนุนธุรกิจกันอย่างครบวงจร โดยมี
GTS GEM และ FTS เป็นผู้ศึกษาความต้องการของลูกค้า คิดค้น ออกแบบ วิจัย พัฒนาผลิตภัณฑ์
และสั่งให้โรงงานของบริษัทดำเนินการผลิตแผงวงจรอิเล็กทรอนิกส์ โดยมี ES
เป็นผู้สนับสนุนด้านการจัดซื้อวัตถุดิบสำคัญที่ใช้ในการผลิตแผงวงจรอิเล็กทรอนิกส์ ทั้งนี้ FORTH GTS
GEM และ FTS จะเป็นผู้จัดซื้อวัตถุดิบอื่น ๆ
มาประกอบเข้ากับแผงวงจรอิเล็กทรอนิกส์ขึ้นเป็นผลิตภัณฑ์เพื่อจำหน่าย โดยมีกิจการร่วมค้า Genius
เป็นผู้ติดตั้งป้ายจราจรอัจฉริยะ
และดำเนินธุรกิจจัดเก็บผลประโยชน์ด้านการโฆษณาในงานสัมปทานติดตั้งป้ายจราจรอัจฉริยะของกรุงเทพมหานคร
และมีกิจการร่วมค้า บริษัท จีเนียส ทราฟฟิค แอนด์ เซอร์วิส อินเตอร์คอล กิจการร่วมค้า
เค.เอ็น.วี.จี. เซอร์วิส และกิจการร่วมค้า จีเนียส ทราฟฟิค - เซอร์วิส อินเตอร์คอล
ดำเนินธุรกิจรับเหมาติดตั้งระบบไฟสัญญาณจราจรในลักษณะโครงการ นอกจากนี้
กลุ่มบริษัทยังให้บริการรับจ้างวางระบบข้อมูลสารสนเทศ ในนามของกิจการค้าร่วม FORTH
CONSORTIUM ด้วย

1.  บริษัท ฟอร์ท คอร์ปอเรชั่น จำกัด (มหาชน) (“บริษัท”)

บริษัทดำเนินธุรกิจผลิตและจำหน่ายอุปกรณ์อิเล็กทรอนิกส์ อุปกรณ์โทรคมนาคม
และอุปกรณ์อิเล็กทรอนิกส์ ภายใต้เครื่องหมายการค้า “FORTH” ได้แก่ ตู้สาขาโทรศัพท์
ตู้ชุมสายโทรศัพท์ DLC ตู้ชุมสายอินเตอร์เน็ท DSLAM อุปกรณ์ควบคุมการประจุและแปลงกระแสไฟฟ้า
(Inverter/Charger) สำหรับระบบพลังงานแสงอาทิตย์ ระบบศูนย์ให้บริการข้อมูลทางโทรศัพท์
(Call Center) และระบบเรียกพยาบาลสำหรับใช้ในโรงพยาบาล (Nurse Call)
โดยมีลูกค้าของบริษัทเป็นหน่วยงานภาครัฐ และเอกชน ได้แก่ สำนักงานตำรวจแห่งชาติ บมจ.
ทีโอที โรงพยาบาลวิชัยยุทธ โรงพยาบาลกรุงเทพ และบริษัท ชิน แซทเทลไลท์ จำกัด (มหาชน)
เป็นต้น โดยใช้ช่องทางการจำหน่ายทางตรง และผ่านผู้แทนจำหน่ายที่มีอยู่มากกว่า 110
รายทั่วประเทศ

นอกจากนี้ บริษัทยังผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า เช่น แผงวงจรอิเล็กทรอนิกส์ในเครื่องคอมพิวเตอร์ ในโทรศัพท์เคลื่อนที่
ในเครื่องใช้ไฟฟ้า ในมิเตอร์ไฟฟ้าระบบอิเล็กทรอนิกส์
และในอุปกรณ์รับส่งข้อมูลผ่านดาวเทียมติดยานพาหนะ เป็นต้น โดยบริษัทได้รับการรับรองมาตรฐาน
ISO 9001: 2000 ในระบบการจัดการด้านคุณภาพจากสถาบันรับรองมาตรฐาน SGS (Thailand)
Limited System & Services Certification
และบริษัทได้รับสิทธิประโยชน์จากสำนักงานส่งเสริมการลงทุน (BOI)
สำหรับภาษีนำเข้าของวัตถุดิบที่นำมาใช้ในกิจการผลิต Printed Circuit Board Assembly:
PCBA และการวิจัยและพัฒนาผลิตภัณฑ์ Private Automatic Branch Exchange: PABX และ
Telephone Set ในปี 2548 บริษัทได้รับรางวัลผู้จัดจำหน่ายดีเด่น (Best Supplier)
ด้านมาตรฐานการผลิตจาก บริษัท ไดกิ้น อินดัสตรีส์ ลิมิเต็ด ประเทศญี่ปุ่น และ บริษัท ไพโอเนียร์
อีเล็กทริกส์ (ประเทศไทย) จำกัด
โดยมีลูกค้าของบริษัทเป็นผู้ผลิตเครื่องใช้ไฟฟ้าและอุปกรณ์อิเล็กทรอนิกส์ที่มีชื่อเสียงทั้งในประเทศและต่างประเทศ
ได้แก่ ไดกิ้น ไพโอเนียร์ ฮิตาชิ มินิแบร์ โซนี่ และมิตซูบิชิ เป็นต้น
รวมถึงบริษัทยังให้บริการรับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร
(ERP) ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
ซึ่งในปี 2548 บริษัทได้เข้าร่วมเป็นกิจการค้าร่วม FORTH CONSORTIUM
เพื่อให้บริการดังกล่าวกับการไฟฟ้านครหลวง

2.  บริษัท อีเลคทรอนิคส์ ซอร์ซ จำกัด (“ES”)

ดำเนินธุรกิจจำหน่ายส่งและจำหน่ายปลีกชิ้นส่วนอิเล็กทรอนิกส์และเป็นผู้แทนจำหน่าย
(Distributor) แต่เพียงผู้เดียวในประเทศไทยให้กับผู้ผลิตสินค้าชั้นนำ ได้แก่ FUJITSU,
ZARLINK, MICROCHIP เป็นต้น นอกจากนี้ ES
ยังเป็นเป็นผู้แทนจำหน่ายชิ้นส่วนอิเล็กทรอนิกส์ให้กับ ผู้ผลิตรายอื่นอีกเป็นจำนวนมาก โดยที่สินค้าของ
ES ส่วนใหญ่จะเป็นการจัดซื้อจากต่างประเทศ
โดยใช้ช่องทางการจำหน่ายทางตรงโดยพนักงานฝ่ายขายเพื่อติดต่อกับลูกค้าโรงงาน
และจำหน่ายผ่านสำนักงานขายปลีก 2 แห่ง เพื่อเป็นคลังสินค้า
และเป็นที่จัดแสดงสินค้าเพื่อจำหน่ายให้กับลูกค้าทั่วไป ทั้งนี้
ลูกค้าส่วนใหญ่จะเป็นผู้ผลิตสินค้าอิเล็กทรอนิกส์ ผู้ผลิตเครื่องใช้ไฟฟ้า
ที่เป็นบริษัทในประเทศและบริษัทข้ามชาติซึ่งมีฐานการผลิตในประเทศไทย นอกจากนี้ ES
ยังจำหน่ายวัตถุดิบให้กับกลุ่มบริษัทฟอร์ทเพื่อใช้ผลิตเป็นผลิตภัณฑ์ต่าง ๆ อีกด้วย

3.  บริษัท จีเนียส ทราฟฟิค ซีสเต็ม จำกัด (”GTS”)

ดำเนินธุรกิจเป็นผู้วิจัย ค้นคว้าเทคโนโลยี ผลิต จำหน่าย
และรับเหมาติดตั้งผลิตภัณฑ์ทางด้านระบบและอุปกรณ์สัญญาณไฟจราจรครบวงจร เช่น
โคมสัญญาณไฟจราจร เครื่องควบคุมสัญญาณไฟจราจร สัญญาณไฟคนเดินข้ามถนนอัจฉริยะ
และป้ายอิเล็กทรอนิกส์สำหรับภายในและภายนอกอาคาร เช่น จอภาพสีระบบอิเล็กทรอนิกส์ (Full
Color LED Screen) เป็นต้น โดย GTS
มีผลิตภัณฑ์ที่ได้รับการรับรองมาตรฐานผลิตภัณฑ์อุตสาหกรรม (มอก.) ได้แก่ เครื่องนับเวลาถอยหลัง
โคมสัญญาณไฟจราจรและตู้ควบคุมสัญญาณไฟจราจร ทั้งนี้ งานวิจัยในผลิตภัณฑ์ของ GTS
ยังได้รับสิทธิประโยชน์การส่งเสริมการลงทุนจากสำนักงานคณะกรรมการส่งเสริมการลงทุน (BOI)
ประเภท PROTOTYPE DESIGN (รายละเอียดเพิ่มเติมในสิทธิประโยชน์จากบัตรส่งเสริมการลงทุน
ส่วนที่ 2 ข้อ 3.1.8) โดยบริษัทเป็นผู้ดำเนินการผลิตให้ทั้งหมด ทั้งนี้ จากการดำเนินงานที่ผ่านมา
GTS มีผลงานติดตั้งอุปกรณ์และระบบสัญญาณไฟจราจรทั้งในกรุงเทพมหานครและในต่างจังหวัด
โดยเป็นงานประมูลติดตั้งสัญญาณไฟจราจร ให้กับหน่วยงานของทางราชการทั่วประเทศ นอกจากนี้
GTS ยังสามารถผลิตและจำหน่ายจอภาพอิเล็กทรอนิกส์ (Full Color LED Screen)
ป้ายแสดงข้อความหรือรูปภาพสำหรับภายในและภายนอกอาคาร (Moving Sign Board หรือ
Variable Message Sign) โดยที่
ผลิตภัณฑ์ของบริษัทมีคุณภาพที่ได้รับการยอมรับจากหน่วยงานราชการ
ทำให้สามารถผลิตและจำหน่ายได้อย่างต่อเนื่อง

นอกจากนี้ GTS ยังผลิตและจำหน่าย ป้ายจราจรอัจฉริยะซึ่งเป็นผลิตภัณฑ์จอภาพสีอิเล็กทรอนิกส์
(Full Color LED Screen) ให้กับ กิจการร่วมค้า Genius เพื่อนำไปติดตั้งให้กับ
กรุงเทพมหานคร จำนวน 40 จุด อีกด้วย

4.  บริษัท จีเนียส อีเลคทรอนิค มิเตอร์ จำกัด (“GEM”)

เป็นบริษัทร่วม โดยบริษัทถือหุ้นจำนวนร้อยละ 45 ร่วมกับผู้ถือหุ้นอื่นที่ไม่เกี่ยวข้องกับบริษัท
ถือหุ้นในสัดส่วนร้อยละ 55 ดำเนินธุรกิจเป็นผู้วิจัย ค้นคว้าเทคโนโลยี
และจำหน่ายมิเตอร์วัดไฟฟ้าระบบอิเล็กทรอนิกส์ โดยมีบริษัทเป็นผู้ดำเนินการผลิตให้ ทั้งนี้
งานวิจัยผลิตภัณฑ์ของ GEM
ยังได้รับสิทธิประโยชน์การส่งเสริมการลงทุนจากสำนักงานคณะกรรมการส่งเสริมการลงทุน (BOI)
ประเภท PROTOTYPE DESIGN และได้ผ่านการทดสอบมาตรฐานสินค้า IEC 62053-21 และ IEC
62052-11 จากสถาบัน Parkside Laboratory ประเทศนิวซีแลนด์
ทำให้ผ่านข้อกำหนดของการไฟฟ้าฝ่ายผลิตและการไฟฟ้านครหลวง ซึ่งทำให้ GEM
มีความพร้อมจำหน่ายผลิตภัณฑ์ได้ในทันทีที่ได้รับคำสั่งซื้อ โดยมีลูกค้าเป้าหมาย ได้แก่
การไฟฟ้านครหลวง การไฟฟ้าส่วนภูมิภาค อาคารชุดพักอาศัย และอพาร์ทเม้นท์ เป็นต้น

5.  บริษัท ฟอร์ท แทร็คกิ้ง ซีสเต็ม จำกัด (“FTS”)

เป็นบริษัทร่วม โดยบริษัทถือหุ้นร้อยละ 34 ร่วมกับผู้ถือหุ้นอื่นที่ไม่เกี่ยวข้องกับบริษัท
ถือหุ้นในสัดส่วนร้อยละ 66 ดำเนินธุรกิจเป็นผู้วิจัย ค้นคว้าเทคโนโลยี
และจำหน่ายอุปกรณ์รับส่งข้อมูลผ่านดาวเทียมติดยานพาหนะ (“Vehicle Tracking”)
ให้กับลูกค้าทั้งหน่วยงานราชการและเอกชนที่เกี่ยวข้องกับงานด้านการขนส่ง
รวมถึงเจ้าของรถยนต์ส่วนบุคคลทั่วไป เป็นต้น โดยมีบริษัทเป็นผู้ดำเนินการผลิตให้

ทั้งนี้ เนื่องจากในช่วงเริ่มดำเนินธุรกิจ บริษัท ฟอร์ท คอร์ปอเรชั่น จำกัด (มหาชน)
ได้เข้าประมูลงานแทนและผ่านการคัดเลือกจากธนาคารพัฒนาวิสาหกิจขนาดกลางและขนาดย่อมแห่งประเทศไทย
(“ธพว.”) เมื่อวันที่ 29 กรกฎาคม 2548 เพื่อเป็นผู้จัดหาวิทยุสื่อสาร
ระบบระบุตำแหน่งผ่านดาวเทียม (Global Positioning System: GPS) พร้อมอุปกรณ์เสริม
เป็นมูลค่าโครงการรวมประมาณ 148.5 ล้านบาท
ให้ผู้ประกอบการขับรถแท็กซี่ได้เช่าซื้ออุปกรณ์ดังกล่าวเป็นของตนเอง
โดยมีเงื่อนไขให้บริษัทเป็นผู้ส่งมอบตามที่ ธพว.กำหนด อย่างไรก็ตาม ปัจจุบัน FTS
สามารถเข้าประมูลงานติดตั้งและจำหน่ายในงานต่างๆ
ได้ด้วยตนเองแล้วและสามารถเข้าประมูลงานได้ทันที

6.  กิจการร่วมค้า Genius

กิจการร่วมค้า Genius ประกอบด้วย Forth ถือหุ้นร่วมกับ GTS ในสัดส่วนร้อยละ 20:80
ได้ทำบันทึกข้อตกลงร่วมกันทำงานเมื่อ 21 มกราคม 2548
เพื่อเข้าดำเนินการติดตั้งป้ายจราจรอัจฉริยะพร้อมการดูแลบำรุงรักษาและจัดหาผลประโยชน์
กับกรุงเทพมหานคร โดยในวันที่ 26 พฤษภาคม 2548
กิจการร่วมค้าแห่งนี้ได้รับสิทธิจากกรุงเทพมหานคร ในการติดตั้งป้ายจราจรอัจฉริยะ
พร้อมการดูแลรักษา จำนวน 40 จุด พร้อมศูนย์ควบคุมเครือข่าย คิดเป็นมูลค่าประมาณ 210
ล้านบาท โดยกำหนดติดตั้งให้แล้วเสร็จภายใน 180 วัน ซึ่งครบกำหนดในวันที่ 21 พฤศจิกายน
2548 นอกจากนี้ยังได้รับสิทธิจัดเก็บผลประโยชน์ในด้านการโฆษณา ในจุดที่ติดตั้งเป็นเวลา 3 ปี
โดยจะต้องชำระค่าตอบแทนตามข้อตกลงในสัญญา และสามารถต่อสัญญาได้อีก 2 ครั้ง ๆ ละ 3 ปี
เมื่อกิจการร่วมค้าแห่งนี้สามารถปฏิบัติตามเงื่อนไขที่กำหนดในสัญญา

7.  กิจการร่วมค้า บริษัท จีเนียส ทราฟฟิค แอนด์ เซอร์วิส อินเตอร์คอล จำกัด

กิจการร่วมค้า บริษัท จีเนียส ทราฟฟิค แอนด์ เซอร์วิส อินเตอร์คอล จำกัด ประกอบด้วย บริษัท
เซอร์วิส อินเตอร์คอล จำกัด จดทะเบียนในจังหวัดตรัง และไม่มีความเกี่ยวข้องกับบริษัท
ทำหน้าที่เสมือนตัวแทนจำหน่าย ถือหุ้นร่วมกับ GTS ซึ่งมีผลงานด้านการติดตั้งสัญญาณไฟจราจร
ในสัดส่วนร้อยละ 80:20 โดยได้ทำบันทึกข้อตกลงร่วมกันทำงานเมื่อ 21 มกราคม 2548
เพื่อดำเนินธุรกิจปรับปรุงติดตั้งสัญญาณไฟจราจร ในเทศบาลนครตรัง
ทั้งนี้กิจการร่วมค้าแห่งนี้สามารถส่งมอบงานเสร็จเรียบร้อยในเดือนสิงหาคม 2548
และอยู่ระหว่างดำเนินการตามสัญญาเพื่อการบำรุงรักษาเป็นเวลา 2 ปี
โดยคาดว่าจะครบกำหนดและสามารถปิดกิจการร่วมค้าแห่งนี้ได้ในเดือนสิงหาคม ปี 2550

8.  กิจการร่วมค้า เค.เอ็น.วี.จี. เซอร์วิส

กิจการร่วมค้า เค.เอ็น.วี.จี เซอร์วิส ประกอบด้วย บริษัท เค.เอ็น.วี.จี อินเตอร์เทรด จำกัด
ซึ่งไม่มีความเกี่ยวข้องกับบริษัท ทำหน้าที่เสมือนตัวแทนจำหน่าย ถือหุ้นร่วมกับ GTS
ซึ่งมีผลงานด้านการติดตั้งสัญญาณไฟจราจร ในสัดส่วนร้อยละ 90:10
โดยได้ทำบันทึกข้อตกลงร่วมกันทำงานเมื่อ 10 มีนาคม 2548
เพื่อดำเนินธุรกิจรับเหมาติดตั้งปรับปรุงไฟสัญญาณจราจรระบบ SCATS จำนวน 7 ทางแยก
ในเทศบาลนครพิษณุโลก
ทั้งนี้บริษัทคาดว่ากิจการร่วมค้าแห่งนี้สามารถส่งมอบงานเสร็จเรียบร้อยในเดือนสิงหาคม 2548
และต้องดำเนินการตามสัญญาเพื่อการบำรุงรักษาเป็นเวลา 2 ปี
โดยคาดว่าจะครบกำหนดและสามารถปิดกิจการร่วมค้าแห่งนี้ได้ในเดือนสิงหาคม ปี 2550

9.  กิจการร่วมค้า จีเนียส ทราฟฟิค - เซอร์วิส อินเตอร์คอล

กิจการร่วมค้า จีเนียส ทราฟฟิค - เซอร์วิส อินเตอร์คอล ประกอบด้วย บริษัท เซอร์วิส
อินเตอร์คอล จำกัด จดทะเบียนในจังหวัดตรัง และไม่มีความเกี่ยวข้องกับบริษัท
ทำหน้าที่เสมือนตัวแทนจำหน่าย ถือหุ้นร่วมกับ GTS ซึ่งมีผลงานด้านการติดตั้งสัญญาณไฟจราจร
ในสัดส่วนร้อยละ 80:20 โดยได้ทำบันทึกข้อตกลงร่วมกันทำงานเมื่อเดือนกรกฎาคม 2548
เพื่อดำเนินธุรกิจปรับปรุงติดตั้งสัญญาณไฟจราจร ในเทศบาลภูเก็ต
ทั้งนี้กิจการร่วมค้าแห่งนี้สามารถส่งมอบงานเสร็จเรียบร้อยในช่วงเดือนตุลาคม ปี 2548
และอยู่ระหว่างดำเนินการตามสัญญาเพื่อการบำรุงรักษาเป็นเวลา 2 ปี
โดยคาดว่าจะครบกำหนดและสามารถปิดกิจการร่วมค้าแห่งนี้ได้ในเดือนตุลาคม ปี 2550

3.  โครงสร้างรายได้

โครงสร้างรายได้ของบริษัทในปี 2547 - 2549 โดยแยกเป็นประเภทธุรกิจ ดังนี้

  ------------------------------------------------------------------------------------------------------------------------------------------------------------------------------
  ประเภทรายได้                                                                        ดำเนินการโดย   งบการเงินเสมือนรวม            งบการเงินรวม                              
  ---------------------------------------------------------------------------------- ------------- ------------------ -------- --------------- -------- --------------- --------
                                                                                                   ปี 2547                      ปี 2548                   ปี 2549          

                                                                                                   (บาท)              %        (บาท)           %        (บาท)           %

  รายได้จากธุรกิจหลัก                                                                                                                                                       

  1. รายได้จากการผลิตและจำหน่ายอุปกรณ์โทรคมนาคมและอุปกรณ์อิเล็กทรอนิกส์ภายใต้เครื่องหมายการค้า      บริษัท          302,613,911        19.85    338,319,816     20.15    532,186,081     21.45
  FORTH                                                                                                                                                                 

  2.                                                                                                                                                                    
  รายได้จากการผลิตแผงวงจรและอุปกรณ์อิเล็กทรอนิกส์โทรคมนาคมและอิเล็กทรอนิกส์ภายใต้ตราสินค้าของลูกค้า                                                                                      

  2.1 งานรับจ้างประกอบ (Consign Parts)                                                 บริษัท          237,687,441        15.59    162,351,128     9.67     243,393,315     9.81

  2.2 งานรับเหมาผลิต (Turn key)                                                        บริษัท          422,919,053        27.73    542,385,195     32.31    603,298,414     24.32

  รวมรายได้จากการรับจ้างเหมาผลิตและรับจ้างประกอบแผงวงจร                                                  660,606,494        43.32    704,736,323     41.98    846,691,729     34.13

  3. รายได้จากการผลิตและจำหน่ายอุปกรณ์และระบบสัญญาณไฟจราจร                                 GTS           151,353,892        9.93     124,138,385     7.39     238,990,444     9.63

  4. รายได้จากการผลิตอุปกรณ์และระบบป้ายอิเล็กทรอนิกส์                                         GTS                                                                14,793,950      0.60

  5. รายได้จาการจัดจำหน่ายชิ้นส่วนอิเล็กทรอนิกส์                                               ES            404,338,659        26.52    496,893,066     29.60    583,693,337     23.53

  6. รายได้จากการจัดเก็บผลประโยชน์ในด้านการโฆษณา                                          JV Genius     -                  -        -               -        119,166,667     4.80

  7. รายได้จากการพัฒนา&รับจ้างวางระบบข้อมูลสารสนเทศ                                        บริษัท          -                  -        -               -        105,537,675     4.25

  รวมรายได้จากธุรกิจหลัก                                                                               1,518,912,956      99.61    1,664,087,590   99.12    2,441,059,882   98.41

  รายได้อื่นๆ                                                                                         5,960,525          0.39     14,702,215      0.88     39,349,284      1.59

  รวมรายได้                                                                                         1,524,873,481      100.00   1,678,789,805   100.00   2,480,609,166   100.00
  ------------------------------------------------------------------------------------------------------------------------------------------------------------------------------

หมายเหตุ

* ตัวเลขจากงบการเงินตรวจสอบสำหรับปีสิ้นสุด ณ วันที่ 31 ธันวาคม 2547
มีข้อจำกัดในการแสดงภาพปัจจุบันของโครงสร้างรายได้ของกลุ่มบริษัท หลังปรับโครงสร้างกลุ่มบริษัท
และโครงสร้างการถือหุ้น เนื่องจากการปรับโครงสร้างกลุ่มบริษัท โดยการแลกหุ้นตั้งแต่ ไตรมาสที่
3 ปี 2547
ส่งผลให้งบการเงินตรวจสอบและสอบทานของบริษัทไม่ได้รับรู้รายได้ของบริษัทย่อยในช่วงก่อนปรับโครงสร้าง
บริษัทจึงได้จัดทำงบเสมือนปรับโครงสร้างกลุ่ม เพื่อสะท้อนภาพผลการดำเนินงานของกลุ่มบริษัท ในปี
2547 เพื่อประโยชน์ในการวิเคราะห์เปรียบเทียบผลการดำเนินงานของกลุ่มบริษัท
โดยการจัดทำงบเสมือนปรับโครงสร้าง มีสมมติฐานดังนี้

1)  ใช้โครงสร้างกลุ่มบริษัทและสัดส่วนการถือหุ้น ณ ไตรมาส 3 ปี 2547
    เป็นเกณฑ์ในการจัดทำงบเสมือนปรับโครงสร้าง

2)  มีการตัดรายการระหว่างกันที่เกิดขึ้นในช่วงระยะเวลาดังกล่าว

** รายได้อื่น ๆ ประกอบด้วย กำไรจากอัตราแลกเปลี่ยน รายได้ค่าเช่า เป็นต้น

1.  จุดเด่นในการประกอบธุรกิจ

    1.  การประกอบธุรกิจเกี่ยวกับผลิตภัณฑ์อิเล็กทรอนิกส์ที่หลากหลาย

บริษัท บริษัทย่อย และบริษัทร่วม มีการประกอบธุรกิจที่หลากหลาย ได้แก่
การผลิตและจำหน่ายอุปกรณ์อิเล็กทรอนิกส์ อุปกรณ์โทรคมนาคม
และอุปกรณ์เกี่ยวกับระบบพลังงานแสงอาทิตย์ ภายใต้เครื่องหมายการค้า “FORTH”
การผลิตและประกอบแผงวงจรและอุปกรณ์อิเล็กทรอนิกส์ อุปกรณ์คอมพิวเตอร์
ธุรกิจจำหน่ายชิ้นส่วนอิเล็กทรอนิกส์ ธุรกิจผลิตและจำหน่ายระบบสัญญาณไฟจราจรครบวงจร
และป้ายอิเล็กทรอนิกส์ ธุรกิจผลิตมิเตอร์ไฟฟ้าระบบอิเล็กทรอนิกส์
ธุรกิจผลิตอุปกรณ์รับส่งข้อมูลผ่านดาวเทียมติดยานพาหนะ
ตลอดจนธุรกิจจัดเก็บผลประโยชน์ด้านการโฆษณาในงานสัมปทานติดตั้งป้ายจราจรอัจฉริยะ ของ
กรุงเทพมหานคร ทำให้กลุ่มบริษัท ฟอร์ท คอร์ปอเรชั่น สามารถผลิตผลิตภัณฑ์
และให้บริการที่ตอบสนองความต้องการของลูกค้าได้อย่างหลากหลาย นอกจากนี้
ยังมีการดำเนินงานในกลุ่มบริษัทที่สนับสนุนการผลิตอย่างครบวงจร โดยที่ ES
ทำหน้าที่เป็นผู้จัดหาวัตถุดิบ เพื่อให้บริษัทเป็นผู้ผลิตแผงวงจรอิเล็กทรอนิกส์สำหรับผลิตภัณฑ์ต่าง ๆ
ของตนเองและของ GTS GEM และ FTS ซึ่งเป็นผู้ค้นคว้า วิจัย พัฒนา ประกอบเป็นผลิตภัณฑ์
และจำหน่าย ส่งผลให้เกิดการประหยัดต่อขนาด (Economy of Scale)
ในด้านการผลิตและยังเป็นการลดความเสี่ยงจากการพึ่งพาผลิตภัณฑ์ใดผลิตภัณฑ์หนึ่งอีกด้วย

2.  มีตราสินค้า FORTH ที่มีชื่อเสียงมายาวนาน

จากการที่บริษัทดำเนินธุรกิจมานานกว่า 15 ปี โดยการผลิตและจำหน่าย อุปกรณ์อิเล็กทรอนิกส์
ผลิตภัณฑ์อุปกรณ์โทรคมนาคมภายใต้ชื่อ FORTH มาจนถึงปัจจุบัน
บริษัทมีผลิตภัณฑ์ที่ได้พัฒนาและผลิตขึ้นเพื่อใช้งานได้หลากหลาย
จนเป็นที่รู้จักและได้รับการยอมรับอย่างกว้างขวางในด้านคุณภาพ และการบริการ เช่น
ผลิตภัณฑ์ระบบสัญญาณไฟจราจร ผลิตภัณฑ์ตู้ชุมสายโทรศัพท์ และผลิตภัณฑ์ตู้สาขาโทรศัพท์ เป็นต้น
ดังนั้น นอกเหนือจากผลิตภัณฑ์ดังกล่าวข้างต้นแล้ว บริษัทจึงยังสามารถใช้ชื่อ FORTH
ผลิตผลิตภัณฑ์อิเล็คทรอนิคส์อื่น ๆ ที่บริษัทต้องการจำหน่ายได้อีกด้วย เช่น
อุปกรณ์ที่เกี่ยวกับระบบพลังงานแสงอาทิตย์ หรืออุปกรณ์อื่นๆ
ที่บริษัทจะคิดค้นและพัฒนาขึ้นเพื่อผลิตและจำหน่ายในอนาคต อีกด้วย

3.  มีทีมวิจัยและพัฒนาที่แข็งแกร่ง เพื่อออกแบบผลิตภัณฑ์ใหม่ๆ

กลุ่มบริษัท ฟอร์ท คอร์ปอเรชั่น ให้ความสำคัญในเรื่องของการวิจัยและพัฒนาอย่างสม่ำเสมอ
เพื่อเพิ่มประสิทธิภาพและพัฒนาผลิตภัณฑ์ที่บริษัทผลิตให้กับลูกค้า
โดยบริษัทและบริษัทย่อยมีทีมวิจัยและพัฒนาที่มีประสบการณ์และความชำนาญในผลิตภัณฑ์ทางด้านอิเล็กทรอนิกส์
ประมาณ 48 คน จึงทำให้เกิดการพัฒนาผลิตภัณฑ์ได้อย่างต่อเนื่องในผลิตภัณฑ์ต่าง ๆ
ทั้งในด้านธุรกิจของบริษัท ตลอดจนของบริษัทย่อยและบริษัทร่วม
โดยมีผลงานที่ได้พัฒนาขึ้นและนำผลิตภัณฑ์ออกจำหน่ายแล้ว ได้แก่ อุปกรณ์และระบบสัญญาณไฟจราจร
อุปกรณ์ที่เกี่ยวกับระบบพลังงานแสงอาทิตย์ (Inverter/Charger) อุปกรณ์และระบบจอภาพสี
อุปกรณ์และระบบเรียกพยาบาล เป็นต้น

4.  มีความพร้อมทางเทคโนโลยี เพื่อรองรับการปรับเปลี่ยนสายการผลิตตามแบบผลิตภัณฑ์ใหม่ๆ

ปัจจุบัน บริษัทมีเทคโนโลยีที่ใช้ในการผลิตได้แก่ Surface Mount Technology (SMT), Pin
Through Hole (PTH) และChip on Flexible Circuit (COF) เป็นต้น
เนื่องจากผลิตภัณฑ์ที่เกี่ยวกับอิเล็กทรอนิกส์ ที่บริษัทผลิตอยู่มีการพัฒนาแบบใหม่ออกสู่ตลาดอยู่เสมอ
เช่น แผงวงจรของอุปกรณ์คอมพิวเตอร์ แผงวงจรของโทรศัพท์เคลื่อนที่ ผลิตภัณฑ์ตู้สาขาโทรศัพท์
หรือตู้ชุมสายโทรศัพท์ เป็นต้น ดังนั้นบริษัทจึงสามารถจัดการใช้เครื่องจักรเหล่านี้
ให้รองรับการปรับเปลี่ยนสายการผลิตเพื่อใช้ในการผลิตผลิตภัณฑ์แผงวงจรอิเล็กทรอนิกส์สำหรับตราสินค้าของลูกค้า
และผลิตแผงวงจรและอุปกรณ์ภายใต้ตราสินค้าของบริษัทได้หลากหลายรูปแบบ

5.  การเป็นผู้ผลิตไทยรายแรกที่ผลิตระบบสัญญาณไฟจราจร
    จอภาพและป้ายอิเล็กทรอนิกส์ในประเทศไทย

จากการที่บริษัทมีบุคลากรในการค้นคว้า วิจัย และพัฒนาผลิตภัณฑ์ต่าง ๆ อย่างต่อเนื่อง
จึงทำให้บริษัทสามารถผลิตและจำหน่ายผลิตภัณฑ์และระบบสัญญาณไฟจราจรที่ครบวงจร
โดยได้รับการรับรองมาตรฐานผลิตภัณฑ์จากหน่วยงานต่าง ๆ หลายแห่ง เช่น
เครื่องควบคุมสัญญาณไฟจราจรได้ผ่านการรับรองการขึ้นทะเบียนมาตรฐานผลิตภัณฑ์อุตสาหกรรมและผ่านการรับรองการทดสอบการใช้งานจากแขวงกรุงเทพมหานคร
เครื่องนับเวลาสัญญาณไฟจราจรได้รับการจดทะเบียนผลิตภัณฑ์จากสำนักงานมาตรฐานผลิตภัณฑ์อุตสาหกรรม
เป็นต้น และที่ผ่านมา
บริษัทได้นำเสนอผลิตภัณฑ์เปรียบเทียบกับผลิตภัณฑ์ระบบสัญญาณไฟจราจรของต่างประเทศ
ให้กับหน่วยงานต่าง ๆ ของภาครัฐ ด้วยการสาธิตวิธีใช้งาน และการทดสอบ จนหน่วยงานต่าง ๆ
มีความมั่นใจในมาตรฐานของผลิตภัณฑ์
จนได้รับการยอมรับให้ติดตั้งและใช้งานระบบสัญญาณไฟจราจรทั้งในกรุงเทพมหานคร
และในต่างจังหวัด นอกจากนี้ บริษัทยังได้พัฒนาผลิตภัณฑ์จอภาพและป้ายอิเล็กทรอนิกส์ขึ้น
จนกระทั่งประสบความสำเร็จสามารถผลิตและติดตั้งในโครงการป้ายจราจรอัจฉริยะ
ของกรุงเทพมหานครอีกด้วย ดังนั้นจึงจัดได้ว่า
บริษัทเป็นผู้ผลิตไทยรายแรกที่บุกเบิกผลิตภัณฑ์ระบบสัญญาณไฟจราจรที่ครบวงจร จอภาพ
และป้ายอิเล็กทรอนิกส์ในประเทศไทย ที่จะทำให้บริษัทมีความได้เปรียบด้านการแข่งขัน
และขึ้นเป็นผู้นำในสายธุรกิจนี้ในประเทศไทย

6.  ผู้บริหารมีประสบการณ์ยาวนาน

บริษัทมีผู้บริหารที่มีวิสัยทัศน์และมีประสบการณ์ในอุตสาหกรรมอิเล็กทรอนิกส์นานกว่า 15 ปี
มีการวางรากฐานให้กลุ่มบริษัทดำเนินธุรกิจมีการประกอบธุรกิจที่หลากหลายและสนับสนุนการผลิตอย่างครบวงจร
นอกจากนี้ ผู้บริหารของบริษัทยังมีความเข้าใจถึงความต้องการของลูกค้า
เพื่อที่จะกำหนดนโยบายการบริหารและการผลิตได้อย่างสอดคล้องกับความต้องการของลูกค้าซึ่งจะทำให้กลุ่มบริษัท
ฟอร์ท คอร์ปอเรชั่น มีความแข็งแกร่งในการดำเนินธุรกิจต่อไป

7.  การมีศักยภาพการแข่งขันในอุตสาหกรรมอิเล็กทรอนิกส์ และการให้บริการที่ครบวงจร

ในปัจจุบัน อุตสาหกรรมที่เกี่ยวกับอิเล็กทรอนิกส์มีภาวะการแข่งขันสูง
จึงจะต้องมีการพัฒนาและปรับปรุงกระบวนการผลิตสินค้าของตนเองอยู่เสมอ
เพื่อให้สอดคล้องกับมาตรฐานการผลิตและเทคโนโลยีที่มีแนวโน้มสูงขึ้น
เพื่อรักษาความสามารถในการแข่งขัน ซึ่งบริษัทได้ลงทุนในเครื่องจักร
อุปกรณ์ตามการเปลี่ยนแปลงของเทคโนโลยี เพื่อให้มีมาตรฐานการผลิตที่ทันสมัย
โดยมีบุคลากรที่สนับสนุนด้านการพัฒนาผลิตภัณฑ์ การคัดเลือกและจัดซื้อวัตถุดิบ
ตลอดจนการมุ่งตอบสนองความต้องการที่แตกต่างของลูกค้า
โดยการออกแบบและผลิตผลิตภัณฑ์ที่ตรงตามความต้องการของลูกค้า ทั้งนี้
เพื่อทำให้บริษัทมีศักยภาพในการแข่งขันได้ในอุตสาหกรรม

2.  เป้าหมายการดำเนินธุรกิจในอนาคต

บริษัทมีความมุ่งมั่นในการที่จะดำเนินธุรกิจให้ประสบความสำเร็จสูงสุด
ด้วยการมุ่งเน้นพัฒนาความรู้ทางเทคโนโลยีเพื่อรองรับการเปลี่ยนแปลงของอุตสาหกรรม
รวมทั้งการออกแบบผลิตภัณฑ์ใหม่ๆ เพื่อลดการพึ่งพาผลิตภัณฑ์ใดผลิตภัณฑ์หนึ่ง
ซึ่งสามารถจำแนกแนวทางการดำเนินงานของบริษัทได้ ดังนี้

1.  ด้านการผลิตและเทคโนโลยี

-   บริษัทเน้นการพัฒนาความสามารถในการผลิต และปรับปรุงเทคโนโลยีการผลิตที่มีอยู่ให้ทันสมัย
    โดยการลงทุนในเครื่องจักร หรือเครื่องมือที่ใช้ในการผลิตอย่างสม่ำเสมอ

-   บริษัทให้ความสำคัญกับการรักษาคุณภาพผลิตภัณฑ์
    เพื่อเพิ่มความสามารถในการแข่งขันและรักษาความสัมพันธ์ที่ดีกับคู่ค้า

-   บริษัทเน้นด้านการพัฒนาอย่างต่อเนื่อง
    โดยได้มีการเข้าร่วมกับหน่วยงานที่เกี่ยวข้องต่างๆในการพัฒนาประสิทธิภาพงาน
    เพื่อให้สอดคล้องกับนโยบายคุณภาพที่กำหนดว่า พัฒนาเทคโนโลยี ระบบคุณภาพ สินค้า
    และบริการ อย่างไม่หยุดยั้ง

-   เน้นการรักษามาตรฐานด้านความปลอดภัย
    ด้านอาชีวอนามัยและสิ่งแวดล้อมในการผลิตอย่างต่อเนื่อง โดยภายในปี 2549
    จะไม่มีการใช้สารเคมีต้องห้าม 5 ประเภทในการผลิตตามที่สหภาพยุโรปกำหนด

    1.  ด้านผลิตภัณฑ์

-   บริษัทมีเป้าหมายเป็นผู้นำด้านการวิจัย และพัฒนาผลิตภัณฑ์ที่ใช้เทคโนโลยีสูง
    และสร้างมูลค่าเพิ่มในสินค้า

-   บริษัทมีแผนงานเพิ่มผลิตภัณฑ์ใหม่ๆ ที่มีศักยภาพในการสร้างรายได้และกำไร
    และเพื่อขยายฐานลูกค้า

    1.  ด้านบุคลากร

-   บริษัทใส่ใจกับการพัฒนาและเพิ่มประสิทธิภาพในการทำงานของบุคลากรอย่างต่อเนื่อง

-   ปลูกฝังให้พนักงานมีทัศนคติที่ดีต่อองค์กรโดยรวมและรวมไปถึงการดูแลใส่ใจในสุขอนามัยของพนักงานทุกคน

  2.5.4 ด้านคู่ค้าและบริการ

-   มีการพัฒนาด้านการบริการลูกค้าอย่างสม่ำเสมอ เสมือนลูกค้าเป็นพันธมิตรทางธุรกิจ
    ทั้งด้านการผลิตโดยมีวางแผนการผลิตร่วมกับลูกค้า เพื่อให้การผลิตมีความสอดคล้องกัน
    และการจัดส่งตรงต่อเวลา รวมถึงการสร้างความสัมพันธ์อันดีต่อกลุ่มลูกค้าปัจจุบันของบริษัท

-   พัฒนาตนเองให้สามารถสร้างความแตกต่างจากคู่แข่ง
    มีการอบรมให้ความรู้ด้านเทคโนโลยีกับตัวแทนจำหน่าย